**Mustersprachprüfung: Ungarisch > Deutsch**

Aufgabenstellung: Im folgenden Text geht es um die Auswirkungen der Digitalisierung auf die Arbeitswelt von morgen. In welchen Bereichen werden Arbeitsplätze verloren gehen und in welchen Bereichen neue entstehen? Das Zielpublikum sind Entscheidungsträger/innen aus Politik und Wirtschaft, aber auch ganz allgemein an gesellschaftlichen Trends interessierte Bürgerinnen und Bürger.

Fassen Sie den Text in deutscher Sprache zusammen (ca. 140 – 180 Wörter)!

**A német statisztikai cégek, egyetemek és piackutatók közös vizsgálata alapján készült egy jelentés, mely kiemelten foglalkozik a munkaerő és a digitalizáció kérdésével az elkövetkezendő 10-15 évre előrevetítve. Figyelembe véve ennek esetlegességét, a trendek megfigyelésére és hazai adaptálására az eredmények összefoglalása hasznos lehet.**

Németországban is kiemelt jelentőségű a kérdés a digitalizáció munkahelyeket teremtő, ill. munkahelyeket veszélyeztető kilátásairól. Egy friss felmérés és előrejelzés alapján minden második német munkavállaló kiváltható lenne robottal. Legfőképp az iparban, a logisztikában és a kereskedelemben veszélyeztetettek a munkahelyek. Ugyanakkor újak is keletkeznek, különösen a menedzsment és az IT-szektorban.

A magas fokú automatizálás okán az alábbi területek kiemelten érintettek: irodai és adminisztratív munka (86%), segédmunkások (86%), gépipari és szereldei munkahelyek (69%), szolgáltatói- és kereskedelmi állások (68%). A kutatás konkrétan a könyvelést, a fémfeldolgozást, a postai szállítást, a raktározást, az üzleti eladói állásokat, pénztárosokat, irodai munkásokat és a gépírókat emeli ki.

Ugyanakkor a vezetői pozíciók és az akadémiai állások a felsőoktatásban alig érintettek. 2030-ig az alábbi szektorokban számítanak növekedésre és munkaerőhiányra: egészségügy (11%), technológia és telekommunikáció (7%), valamint enyhébb mértékben, az energetikában, az autóiparban és a pénzügyi szektorban.

Itt is felsorolásra kerülnek a legkevésbé veszélyeztetett állások, mint a szociális munkás, orvos, táplálkozási tanácsadó, vendéglátó ipari dolgozó, és általánosságban a közép- és felső vezetői réteg. Ezeknél kevesebb, mint 0,4% valószínűséget jósolnak arra, hogy kiváltható lenne munkájuk. Az akadémiai szektorban 2 milliós növekedésre lenne szükség, miközben a segédmunkásnál ugyanez a szám 1,2 milliós csökkenést jelez.

Megjelenhetnek olyan szakmák, amelyek jelenleg nem, vagy csak alig szerepelnek a képzésekben. Ilyenek a social media és feel-good menedzserek, Big Data tudósok, online kereskedelmi menedzserek. Azonban a klasszikus mobil alkalmazás fejlesztők, hálózatépítők és tervezők, mérnökök lesznek a legkeresettebbek akár az iparban, akár a folyamatirányításban, akár a gazdaságban. Az ilyen jellegű képzések támogatása elsődleges feladatnak tűnik Németországban és Magyarországon egyaránt.